Sva bol svijeta
"Sva bol svijeta" jest pjesma predstavnica Bosne i Hercegovine na Eurosongu 1993. u irskom gradiću Millstreetu. Komponovao ju je Edin Dervišhalidović, koji je napisao i tekst zajedno s Fahrudinom Pecikozom, a izveo ju je Muhamed Fazlagić. To je bilo prvo učešće Bosne i Hercegovine na Eurosongu nakon raspada Jugoslavije i stjecanja nezavisnosti. Fazlagić je nastupio osamnaesti, nakon predstavnice Finske Katri Helene s pjesmom "Tule luo", a prije predstavnice Ujedinjenog Kraljevstva Sonie s pjesmom "Better the Devil You Know". Pjesma je dobila 27 bodova i zauzela 16. mjesto od 25 učesnika.